Иран си иска 2 млрд. долара, замразени в САЩ - bTV Новините
Иран си иска 2 млрд. долара, замразени в САЩ
Вашингтон възнамерява с тези пари да компенсира жертвите на атентати, организирани от Техеран
Публикувано в 14:25 ч. 16.06.2016 г. - Обновено в 14:28 ч. 16.06.2016 г.
Иранското правителство подаде иск срещу САЩ в Международния съд в Хага за незаконно замразяване на ирански активи в американски банки. Новината оповести лично президентът на ислямската република Хасан Рохани.
През април Върховният съд на САЩ постани с тези пари да бъдат обезщетени близките жертвите в атентати, за които Вашингтон обвинява Техеран. Според Рохани обаче тези пари принадлежат на иранския народ и правителството ще се бори те да бъдат върнати.
Вашингтон смята Иран за отговорен за атентата срещу базата на американската морска пехота в Бейрут преди 36 години. На 23 октомври 1983 г. камион с пет тона динамит влезе в казармата и се взриви в сградата.
Нападението се смята за един от най-големите терористични актове в света. При експлозията загинаха 241 американски военнослужещи, както и 58 френски миротворци. САЩ обвиняват Иран и за атентата в Ал-Хобар в Саудитска Арабия през юни 1996 година, когато загинаха 26 американски войници.